十四科頭 生死不二
作者：寶誌
朝代：唐

paragraphs: 世間諸法如幻，生死猶若雷電。
法身自在圓通，出人山河無間。
顛倒妄想本空，般若無迷無亂。
三毒本自解脫，何須攝念禪觀。
只爲愚人不了，從地戒律決斷。
不識寂滅真如，何時得登彼岸？
智者無惡可斷，運用隨心合散。
法性本來空寂，不爲生死所絆。
若欲斷除煩惱，此是無明癡漢。
煩惱即是菩提，何用別求禪觀？
實際無佛無魔，心體無形無段。